
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 549 

31 Μαρτίου 2004 


ΑΠΟΦΑΣΕΙ Σ 

Αριθ. 18939 

Καθορισμός περιεχομένου ειδικών εκλογικών καταλόγων 
εκλογέων που διαμένουν στο έδαφος των λοιπών κρα¬ 
τών - μελών της Ευρωπαϊκής Ένωσης, για την άσκηση 
του εκλογικού δικαιώματος στις εκλογές του Ευρω¬ 
παϊκού Κοινοβουλίου κ.λπ. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις 

α) Του άρθρου 2 παρ. 2 του Ν. 1427/1984 «Άσκηση του 
εκλογικού δικαιώματος κατά τις εκλογές του Ευρωπαϊκού 
Κοινοβουλίου από τους Έλληνες που διαμένουν στο έδα¬ 
φος των λοιπών κρατών της Ευρωπαϊκής Οικονομικής 
Κοινότητας» (ΦΕΚ40/Α'). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α'), το οποίο προστέθη¬ 
κε με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων κ.λπ.» (ΦΕΚ 154/Α') και αντικαταστά- 
θηκε με το άρθρο 1 παρ. 2α του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (ΦΕΚ 38/Α'). 

2. Το γεγονός ότι οι προσεχείς εκλογές για την ανάδει¬ 
ξη των μελών του Ευρωπαϊκού Κοινοβουλίου με άμεση 
και καθολική ψηφοφορία θα πραγματοποιηθούν από 10 
έως 13 Ιουνίου 2004. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Καθορίζουμε το περιεχόμενο των ειδικών εκλογικών 
καταλόγων του άρθρου 2 παρ. 2 του Ν. 1427/1984, τις 
προθεσμίες δημοσίευσής τους και υποβολής των κατ’ 
αυτών ενστάσεων και λοιπές αναγκαίες λεπτομέρειες, ως 
εξής: 

Α' Περιεχόμενο των ειδικών εκλογικών καταλόγων 

Οι ειδικοί εκλογικοί κατάλογοι των Ελλήνων που διαμέ¬ 
νουν στο έδαφος των λοιπών κρατών μελών της Ευρω¬ 
παϊκής Ένωσης και των δέκα (10) νεοεντασσόμενων σε 
αυτήν χωρών και πρόκειται να ασκήσουν το εκλογικό τους 
δικαίωμα στα κράτη αυτά κατά τις εκλογές του Ευρωπαϊ¬ 


κού Κοινοβουλίου του Ιουνίου 2004, συντάσσονται είτε 
ενιαία κατά περιφέρεια πρεσβευτικής ή προξενικής αρ¬ 
χής είτε ξεχωριστά κατά πόλεις της περιφέρειας αυτής 
και περιλαμβάνουν τα εξής στοιχεία: 

1. Τοντίτλο: «Ειδικός εκλογικός κατάλογος για την ανά¬ 
δειξη Ελλήνων μελών του Ευρωπαϊκού Κοινοβουλίου». 

2. Τους υπότιτλους: 

α) Εκλογές ΙΟΥΝΙΟΥ 2004 

β) «Περιφέρεια πρεσβευτικής ή προξενικής αρχής 


(πόλη - χώρα) 

3. Την πόλη ψηφοφορίας. 

Σε κάθετες στήλες: 

α) Τον Ειδικό Εκλογικό Αριθμό 

β) Το επώνυμο 

γ) Το όνομα 

δ) Το όνομα πατέρα 

ε) Το όνομα μητέρας 

στ) Το όνομα συζύγου και το γένος εφόσον πρόκειται 
για έγγαμη γυναίκα που φέρει το επώνυμο του συζύγου, 
ζ) Ημερομηνία γέννησης 
η) Αριθμό δημοτολογίου 

θ) Τον εκλογικό κατάλογο εγγραφής (εκλογικό διαμέρι¬ 
σμα, δήμο ή κοινότητα, νομό). 

ι) Τον τόπο μόνιμης διαμονής (πόλη - χώρα) όπως ση¬ 
μειώνεται στην αίτηση - δήλωση του άρθρου 2 παρ. 2 του 
Ν. 1427/1984. 

Β' Δημοσίευση των ειδικών εκλογικών καταλόγων (προ¬ 
θεσμίες - τρόπος δημοσίευσης). 

Οι παραπάνω ειδικοί εκλογικοί κατάλογοι δημοσιεύο¬ 
νται στους χώρους ανακοινώσεων των κτιρίων: α) Της Δι¬ 
εύθυνσης Εκλογών του Υπουργείου Εσωτερικών, Δημό¬ 
σιας Διοίκησης και Αποκέντρωσης, τριάντα οκτώ (38) ημέ¬ 
ρες πριν από την ημέρα της ψηφοφορίας, και β) της 
οικείας πρεσβείας ή προξενείου τριάντα δύο (32) ημέρες 
πριν από την ημέρα της ψηφοφορίας. 

Γ' Ενστάσεις κατά των ειδικών εκλογικών καταλόγων 
(Προθεσμίες - τρόπος υποβολής τους). 

1. Ενστάσεις κατά των ειδικών εκλογικών καταλόγων 
ασκούνται ενώπιον του Εφετείου Αθηνών μέσα σε δέκα 
(10) ημέρες από την κατά την προηγούμενη παράγραφο 
δημοσίευσή τους στο κατάστημα της Δ/νσης Εκλογών 
του Υπουργείου Εσωτερικών, Δημόσιας Διοίκησης και 

Αποκέντρωσης και εκδικάζονται μέσα σε πέντε (5) ημέρες 
από τη λήξη της προθεσμίας υποβολής τους. 

Αντίγραφο της ένστασης κατατίθεται αυθημερόν στη 
Διεύθυνση Εκλογών του Υπουργείου Εσωτερικών, Δημό¬ 
σιας Διοίκησης και Αποκέντρωσης. 

2. Δικαίωμα για την υποβολή ένστασης έχει κάθε εκλο¬ 
γέας ή αντιπρόσωπος αναγνωρισμένου κόμματος, σύμ¬ 
φωνα με τον Κανονισμό της Βουλής. Η ένσταση ασκείται 
κατά της εγγραφής κάθε προσώπου που έχει συμπεριλη- 
φθεί στους ειδικούς εκλογικούς καταλόγους, κατά παρά¬ 
βαση των διατάξεων του άρθρου 2 παρ. 1 και 2 του Ν. 
1427/1984. 

Ένσταση ασκείται για την παράλειψη εγγραφής στους 
ειδικούς εκλογικούς καταλόγους, εκλογέα που έχει τις 
προϋποθέσεις της παρ. 1 του άρθρου 2τουΝ. 1427/1984 
και υπέβαλε εμπρόθεσμα την προβλεπόμενη από την 
παρ. 2 του ίδιου άρθρου σχετική δήλωση. Στην περίπτω¬ 
ση αυτή η ένσταση υποβάλλεται από τον ίδιο τον ενδια¬ 
φερόμενο εκλογέα. Κατά τα λοιπά εφαρμόζεται αναλό- 
γως η παρ. 3 του άρθρου 17 της νομοθεσίας για την εκλο¬ 
γή βουλευτών (Π.Δ. 351/2003). 

3. Οι ενστάσεις μπορούν να κατατίθενται και στις Ελλη¬ 
νικές πρεσβευτικές ή προξενικές αρχές μέσα στην προ¬ 
θεσμία που ορίζεται παραπάνω. Το κείμενο των ενστάσε¬ 
ων αυτών μεταβιβάζεται αμέσως από την οικεία πρεσβεία 
ή το προξενείο με ΤΗΛΕΤΥΠΗΜΑ ή ΤΗΛΕΓΡΑΦΙΚΑ ή ΤΗ- 
ΛΕΟΜΟΙΟΤΥΠΙΚΑ (ΡΑΧ) στη Δ/νση Εκλογών του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, η οποία αμέσως τις διαβιβάζει στο Εφετείο Αθηνών. 

Αντίγραφο των ενστάσεων, φυλάσσεται και στο αρχείο 
των οικείων πρεσβευτικών και προξενικών αρχών. 


Την επομένη της λήξης της προθεσμίας υποβολής των 
ενστάσεων, στέλνονται τα πρωτότυπα αυτών αεροπορι¬ 
κώς με ειδικούς φακέλους στο Υπουργείο Εσωτερικών, 
Δημόσιας Διοίκησης και Αποκέντρωσης (Δ/νση Εκλογών) 
φέροντας ειδικά χαρακτηριστικά όπως π.χ. Φάκελος Ευ¬ 
ρωεκλογών - ΕΝΣΤΑΣΕΙΣ, προκειμένου να αποφευχθεί η 
σύγχυση με τους διπλωματικούς φακέλους (σάκους) του 
Υπουργείου Εξωτερικών. 

Για την αποστολή των ειδικών αυτών φακέλων η οικεία 
πρεσβευτική ή προξενική αρχή τηλεγραφεί στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης - Δ/νση Εκλογών τα απαραίτητα στοιχεία της απο¬ 
στολής ήτοι: 

- Την αεροπορική εταιρεία. 

-Τον αριθμό και την ημέρα πτήσης. 

- Τον αριθμό των αποστελλόμενων φακέλων. 

- Τον συνολικό αριθμό των αποστελλόμενων ενστά¬ 
σεων. 

- Τους αριθμούς πρωτοκόλλου των αποστελλόμενων 
ενστάσεων. 

- Τον αριθμό των συνοδευτικών φορτωτικών εγγράφων. 

Οι αποφάσεις του Εφετείου Αθηνών που διατάσσουν 

μεταβολές στους ειδικούς εκλογικούς καταλόγους κοινο¬ 
ποιούνται αμέσως στη Δ/νση Εκλογών του Υπουργείου 
Εσωτερικών, Δημόσιας Διοίκησης και Αποκέντρωσης, 
προκειμένου να προβεί στις αναγκαίες διορθώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2004 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




